stanford-oval/wikipedia huggingface dataset:
דיזלגייט
השלכות > השלכות חוקיות ופיננסיות > פעולות ממשלתיות

ארצות הברית ארצות הברית: ה-EPA הכריזה שאם ההאשמות יוכחו בבית משפט, הקנס שיוטל על הקבוצה יהיה עד 37,500 דולר אמריקני לכל כלי רכב (18 מיליארד דולר בקירוב, בסך הכל). כתוצאה מכך השעתה הקבוצה את מכירות כלי הרכב בעלות מנועי ה-TDI ב-20 בספטמבר 2015. בנוסף לאפשרות להטלת קנסות אזרחיים, דווח בעיתונות כי משרד המשפטים האמריקאי ומחלקת הסביבה והמשאבים הטבעיים בתוכה החלו בבירורים פליליים ביחס להתנהלותה של קבוצת פולקסווגן בנושא תת-הוועדה לענייני פיקוח בתחום האנרגיה של בית הנבחרים האמריקאי הכריזה כי תקיים שימוע בתחום פרשת פולקסווגן. התובע הכללי של מדינת ניו יורק, אריק שניידרמן, קבע כי חקירתו בנושא נערכת גם כן, והזהיר כי אף חברה לא תורשה לחמוק מעמידה בחקיקה בתחום איכות הסביבה, או תורשה להבטיח ללקוחות הבטחות שלא תעמוד בהן. ביוני 2016 הגיעה פולקסווגן להסכם עם הרשויות בארצות הברית, שבמסגרתו תשלם פיצויים בסך של 15 מיליארד דולר לבעלי רכב שניזוקו מהתרמית.
קנדה קנדה: ארגון Environment Canada (השייך למחלקת איכות הסביבה הקנדית) הכריז שהוא פתח בחקירה לבדיקה האם התוכנות האמורות היו בשימוש ברכבים שנמכרו בקנדה.
קוריאה הדרומית קוריאה הדרומית: הרשויות הכריזו על פתיחה בחקירה של תחום זיהום האוויר ברכבי פולקסווגן ויצרנים אירופאיים נוספים. אחד מעובדי המשרד לאיכות הסביבה של קוריאה הדרומית הכריז כי מציאת זיופים בתחום זיהום האוויר במכוניות מבוססות מנוע הדיזל של חברת פולקסווגן תביא לחקירת כלל מכוניות הדיזל הגרמניות במדינה.
שווייץ שווייץ: משרד הדרכים השווייצרי חוקר האם מכוניות פולקסווגן הדומות לאלה שנמכרו בארצות הברית נמכרו גם בשווייץ.
האיחוד האירופי האיחוד האירופי : סוכנויות רגולטוריות ממשלתיות פתחו בהליכים בצרפת, איטליה, גרמניה, ספרד, הולנד, צ'כיה ורומניה. מספר מדינות קראו לחקירה כלל אירופאית. פולקסווגן הודיעה כי השימוש במערכת לא היה מוגבל לארצות הברית וכלל כלי רכב ששווקו לאירופה.
הולנד הולנד: הולנד השקיעה מיליארדים בסבסוד מכוניות חסכוניות באנרגיה בשנים האחרונות. ג'סי קלאבר, ממפלגת GroenLinks הגיב כי על הולנד לדרוש את הכסף שהושקע חזרה בחברות אשר יתברר כי ביצעו תרמית דומה בהולנד.
הממלכה המאוחדת הממלכה המאוחדת: משרד התחבורה הודיע ב-24 בספטמבר שהוא יתחיל בבדיקות חוזרות למכוניות ממגוון יצרנית להבטחה כי השימוש ב-defeat devices אינו בשימוש כלל תעשיית הרכב.
הודו הודו: נציגי ממשלת הודו הודיעו שהם עוקבים אחרי ההתפתחויות.
ישראל ישראל: איגוד מכוני הרישוי הישראלי הודיע עוד ב-2013 במכתב לאמיר זלצברג, הממונה על זיהום אוויר ממכוניות במשרד, כי הוא לא מצליח לבצע בדיקות במכוניות הדיזל של פולקסווגן, אם כי הסימפטומים שזוהו היו שונים מאלה שאותרו בארצות הברית בשנת 2015. לאחר התפוצצות הפרשה, הודיעה רשות המיסים על בחינת הטבות המס שהוענקו לרכבי הדיזל של החברה (בסך של עד 15 אלף ש"ח למכונית), והודיעה בדצמבר ליבואנית צ'מפיון מוטורס כי תיאלץ להחזיר מענקים בסך כולל של 100 מיליון שקלים.
השלכות > השלכות חוקיות ופיננסיות > פעולות פרטיות

נכון ל-23 בספטמבר 2015, לפחות 25 תביעות ייצוגיות הוגשו בארצות הברית ובקנדה בשם בעלי מכוניות פולקסווגן ואאודי, באשמת הונאה והפרת חוזה, בציון הירידה בערך המכוניות שיתוקנו על מנת לעמוד בדרישות הזיהום בשל ירידת יעילות וכוח מנועי הדיזל לאחר התקנת מערכות אלה.
בישראל הוגשה תובענה ייצוגית על סך 450 מיליון שקלים כנגד פולקסווגן והיבואן שלה בישראל, בה ביקש התובע לפצות את הרוכשים על הירידה בערך הרכב במידה והרכבים לא ייפסלו משימוש בישראל, ובמלוא מחיר המחירון של הרכב במידה ויוחלט כי רכבים אלה יורדו מהכביש. בתגובה הודיעה צ'מפיון מוטורס, יבואנית פולקסוואגן בישראל, על הפסקת שיווקם של הדגמים הרלוונטיים בישראל. בהמשך הוגשו תובענות ייצוגיות נוספות נגד צ'מפיון מוטורס ונגד היצרן, ו-3 תובענות שאוחדו יידונו בבית המשפט המחוזי תל אביב.
השלכות > השפעה על מכירות

מעל לרבע ממכירות קבוצת פולקסווגן בארצות הברית הן של מכוניות בעלות הנעת דיזל. התאגיד בחר אסטרטגיית קידום מכוניות מבוססות מנועי דיזל נקיים על פני מכוניות חשמליות ומכוניות היברידיות.
כלי הרכב שהושפעו על ידי הקריאות לתיקון בארצות הברית כללו את הדגמים:
2009–2015 Audi A3 2.0L TDI
2009–2015 VW Beetle 2.0L TDI
2009–2015 VW Golf 2.0L TDI
2009–2015 VW Jetta 2.0L TDI
2012–2015 VW Passat 2.0L TDI
הקבוצה הצהירה כי המערכת פעילה ב-11 מיליון כלי רכב אשר נמכרו ברחבי העולם, נוסף על 480,000 כלי רכב 2.0L TDI שנמכרו בארצות הברית. נוסף על כך, נפגעו על ידי המערכת גם כלי רכב שנמכרו במדינות אחרות בעלי מנוע ה-EA189 של החברה. התוכנה השפיעה גם על ביצועיהם של מנועי ארבעה הצילינדרים ה-EA188 וה-EA288.
השלכות > השפעה על מכירות > ערך מניית הקבוצה

ב-21 בספטמבר 2015, יום המסחר הראשון לאחר פרסום הודעת ה-EPA, ירדו מחירי קבוצת פולקסווגן ב-20% בבורסה לניירות ערך בפרנקפורט. ביום המחרת ירדה המניה 22% נוספים, והביאה את המניה לירידה כוללת של 35%. ב-23 ירדה המניה 10.5% נוספים, מתחת למחיר ה-100 יורו ליחידה, והגיעה לשפל של 4 שנים.
מחירי מניות יצרני כלי רכב גרמניים אחרים הושפעו גם הם, קבוצת BMW ירדה ב-4.9%, ותאגיד דיימלר AG (הכולל את מרצדס, מיצובישי ומותגים נוספים) ב-5.8%. נפילות BMW העמיקו עוד לאחר שהתגלו הפרות לכאורה גם ברכבי הקבוצה בבדיקות נוספות שביצעה המועצה הבינלאומית לאוויר נקי.
באפריל 2016 הודתה גם היצרנית מיצובישי כי זייפה תוצאות בדיקות נצילות דלק מאז תחילת שנות ה-90. הודעה זו הביאה לנפילות חריפות במחיר מניית החברה.
ספורט מוטורי

קבוצת המרוצים של פולקסווגן זכתה באליפות הרביעית ברציפות באליפות העולם בראלי. למרות הזכייה הודיעה הקבוצה, כי בשל המשבר שנוצר בעקבות הפרשה, היא פורשת מהמשך התחרויות ולא תשוב להתחרות בעונה הבאה. במקביל, הודיעה גם קבוצת אאודי על פרישה מאליפות העולם במרוצי סיבולת.
לקריאה נוספת

Plungis, Jeff; Hull, Dana (20 בספטמבר 2015). "VW's Emissions Cheating Found by Curious Clean-Air Group". The Washington Post. אורכב מ-המקור ב-2015-09-22. נבדק ב-25 בספטמבר 2015. {{cite web}}:  (עזרה)
"Volkswagen diesel scandal: What you need to know", Chicago Tribune, 22 בספטמבר 2015 {{citation}}:  (עזרה)
האזור הדרומי (ברזיל)

| --- | --- |

 מדינה:  ברזיל ברזיל
 על שם:  דרום 
 שטח:  576,409.6 קמ"ר
 אוכלוסייה:  ‏
  ‑ באזור:  30,192,315 (2022)
 קואורדינטות:  27°38′00″S 52°22′00″W﻿ / ﻿27.633333333333°S 52.366666666667°W﻿ / -27.633333333333; -52.366666666667 
  מפת מיקום  מפה מפורטת    he tabBackground:;tabBorder:#aaa;defaultTab:0;
 
אזור דרום ברזיל (בפורטוגזית: Região Sul do Brasil) הוא אחד מחמשת האזורים בברזיל. אזור דרום ברזיל כולל את המדינות פרנה, ריו גראנדה דו סול וסנטה קטרינה. האזור משתרע על פני 576,409.6 קמ"ר, והוא האזור הקטן ביותר בשטחו בברזיל, ומשתרע על פני כ-6.76% משטחה של ברזיל.
אזור דרום ברזיל גובל באורוגוואי, ארגנטינה ופרגוואי, וכמו גם באזורי מרכז-מערב ברזיל, אזור דרום-מזרח ברזיל, והאוקיינוס האטלנטי. האזור מאופיין בשיעור פשיעה נמוכים באופן מהותי מיתר האזורים בברזיל.
אקלים

האקלים באזור דרום ברזיל הוא אקלים סובטרופי או ממוזג. הטמפרטורות הממוצעות השנתיות נעות בין 12 מעלות צלזיוס ו-22 מעלות צלזיוס. שלג יורד ברכסי ההרים.
מאפיינים

אזור דרום ברזיל מכיל בחלקו הגדול אזורים עירוניים. האזור מאופיין ברמת חיים גבוהה יחסית, עם מדד הפיתוח האנושי הגבוה ביותר בברזיל (0.859 נכון ל-2007), וההכנסה השנייה בגובהה לנפש בברזיל (13.396 דולרים).
ראו גם

גאוצ'ו
האצולה החדשה

|  מידע כללי |
| --- | --- |
 מאת:  אנדריי סולדאטוב   אירינה בורוגן
 שפת המקור:  אנגלית
 תורגם לשפות:  רוסית
 סוגה:  היסטוריוגרפיה 
 הוצאה
 הוצאה:  PublicAffairs
 תאריך הוצאה:  2010
 מספר עמודים:  320
 קישורים חיצוניים
 מסת"ב:  מסת"ב 978-1586488024
 
האצולה החדשה: שיקום הביטחון הלאומי של רוסיה והשבת מורשת הקג"ב (באנגלית: The New Nobility: The Restoration of Russia's Security State and the Enduring Legacy of the KGB; ברוסית: Новое дворянство: Очерки истории ФСБ) הוא ספר תיעודי על שירות הביטחון הפדרלי של רוסיה שנכתב על ידי העיתונאים הרוסיים אנדריי סולדאטוב ואירינה בורוגן. זהו הספר הראשון שנכתב על ידי עיתונאים רוסיים אודות הפס"ב, מאז 1994, כשהעיתונאית יבגניה אלבץ כתבה את הספר מדינה בתוך מדינה: הקג"ב ויורשיו ברוסיה - עבר, הווה ועתיד (The State Within a State: The KGB and Its Hold on Russia - Past, Present, and Future).
בשנת 2000 הוענק לשירות הביטחון הפדרלי הרוסי, סמכויות רחבות יותר במלחמתו בטרור ובהגנה על הממשל. הספר הוא חקירה של פעילות שירותי הביטחון הרוסיים בשנות ה-90 ובעשור הראשון של המאה ה-21.
בפרקים קצרים וברורים, המחברים מתארים את פעילויות הפס"ב בכלא לפורטובו ובחיסולים ופריצות שונות בחוץ לארץ. הספר מדגים כיצד עם עלייתו של ולדימיר פוטין לשלטון, יורש הקג"ב הלך וצבר עוצמה, כוח ויוקרה ברוסיה.
בספטמבר 2010, פורסם המאמר "האצולה חדשה של רוסיה. עליית שירותי הביטחון של הקרמלין ושל פוטין" שאומץ על ידי מחברי הספר. ביולי 2011, הגרסה הרוסית של הספר יצאה בהוצאת אלפינה ספרים.
באוגוסט 2011 הגרסה הרוסית של הספר "האצולה החדשה" הגיע למקום השביעי ברשימת רבי המכר של המגזין Knizhnoe Obozrenie. בתחילת ספטמבר הוא כבר הגיע למקום השני ברשימת רבי המכר. ב-20 בספטמבר למחברים נמסר מאת אלנה יבגראפובה, העורכת הראשית של הוצאת אלפינה, כי ב-14 בספטמבר, מנכ"ל תשלובת "פוליגראפיק צ'כוב", מר קרווצנקו, קיבל מכתב ממחלקת מוסקבה של הפס"ב ולפיה א. סרגייב, ראש מינהלת 2 במחלק הבין-אזורי מס' 6 ביקש לברר את זהותם של אותם אנשים שעסקו בהדפסת הספר במהדורתו הרוסית.
הספר האצולה חדש: שיקום הביטחון הלאומי של רוסיה והשבת מורשת הקג"ב, יצא לאור על ידי הוצאת PublicAffairs בספטמבר 2010 בארצות הברית ובבריטניה. הספר יצא לאור באנגלית, אבל החומר שעליו נכתב, פורסם כבר בתקשורת הרוסית, שאיתה עבדו המחברים בעבר במשך 10 שנים, כולל עיתון ה"דיילי ג'ורנל".
האפס המוחלט

האפס המוחלט הוא גבול לטמפרטורה הנמוכה ביותר האפשרית, 273.15- מעלות צלזיוס, 459.67- מעלות פרנהייט או אפס קלווין. המדען הבריטי, לורד קלווין קבע באופן תאורטי בשנת 1848 כי לא תיתכן טמפרטורה נמוכה מזו. לפי החוק השלישי של התרמודינמיקה, לא ניתן להביא חומר אל האפס המוחלט.
באפס המוחלט חלקיקים מאכלסים את מצב היסוד של המערכת, והאנטרופיה מתאפסת עד כדי אנטרופיה שיורית.
בעת קירור של חומרים מסוימים לטמפרטורה הקרובה לאפס המוחלט, מתגלות תופעות קוונטיות רבות, בהן מוליכות על ונוזליות-על. התפלגות החלקיקים ברמות האנרגיה השונות תלויה בטמפרטורה. שתי ההתפלגויות הנובעות מתורת הקוונטים – פרמי-דיראק ובוז-איינשטיין ישאפו בטמפרטורות גבוהות מספיק להתפלגות בולצמן הקלאסית, או במילים אחרות – האנרגיה הקינטית גבוהה מספיק כך שההפרש בין רמות האנרגיה הבדידות הוא חסר משמעות. בטמפרטורות נמוכות יחסית יתגלה האופי הקוונטי של החלקיקים, ואיתו מגוון תופעות פיזיקליות חדשות.
טמפרטורות שנמדדו קרוב לאפס המוחלט

לא ניתן לקרר חומר לטמפרטורת האפס המוחלט, אך ניתן להתקרב אליו. בספטמבר 2003 הצליחו וולפנג קטרל ושותפיו למחקר במכון הטכנולוגי של מסצ'וסטס לקרר אטומי סידן לטמפרטורה של 450pK או ‎4.5×10-10 K‎, כלומר פחות מחצי מיליארדית מעלה צלזיוס מעל האפס המוחלט.
בערפילית הבומרנג, הנמצאת בקבוצת הכוכבים קנטאורוס, נמדדה בפברואר 2003 טמפרטורה של ‎-272.15 מעלות צלזיוס, או קלווין אחד מעל האפס המוחלט. זוהי הטמפרטורה הנמוכה ביותר שנמדדה מחוץ למעבדה. הערפילית נמצאת במרחק של כ-5,000 שנות אור ממערכת השמש.
מדידת ערכו של האפס המוחלט

ישנן מגוון תופעות התלויות בטמפרטורה של החומר. בחלקן ניתן להניח כי כאשר החלקיקים יפסיקו את תנועתם התופעה תיעלם גם היא, ולכן על ידי אקסטרפולציה ניתן לקבוע את ערכו של האפס המוחלט. דוגמה אחת למדידה ניסיונית כזו היא מדידת רעש תרמי בנגד, שזהו אות חשמלי אקראי הנובע מתנועתם האקראית של האלקטרונים בחומר. עוצמתו של הרעש (ריבוע המתח הנוצר) תלוי ליניארית בטמפרטורה.
טמפרטורות מתחת לאפס המוחלט

תאוריות קוונטיות מסוימות טוענות שניתן לרדת מתחת לטמפרטורה הנמוכה מהאפס המוחלט. ניסויים הראו תוצאות במערכות מסוימות (בעלות מספר סופי של רמות אנרגיה אפשריות) שיכולות להתפרש כטמפרטורה מתחת לאפס המוחלט במובן מסוים, אולם המדובר בטמפרטורה גבוהה יותר מאשר כל טמפרטורה חיובית – ולא נמוכה יותר כפי שלכאורה משתמע.
הערות שוליים

↑  דר. משה נחמני, ‏גז קוונטי בטמפרטורה מתחת לאפס המוחלט, באתר "הידען", 13 בינואר 2013
| תרמודינמיקה |
| --- | --- | --- |
| חוקי יסוד | חוקי שימור (החומר, האנרגיה) • חוקי התרמודינמיקה: אפס, ראשון, שני (ראו גם: תנועה נצחית, השד של מקסוול), שלישי |  |
| קבועים | קבוע הגזים • קבוע בולצמן • קבוע אבוגדרו • קבוע פלאנק |  |
| משתנים | אינטנסיבים (טמפרטורה, לחץ, פוטנציאל כימי) • אקסטנסיבים (אנטרופיה, נפח, מספר חלקיקים) • משוואת מצב |  |
| יחידות מידה | טמפרטורה (צלזיוס, קלווין, יח' אחרות) • נפח (ליטר, מטר מעוקב) • לחץ (בר, אטמוספירה, פסקל) • מספר חלקיקים (מול) • אנרגיה (ג'אול, קלוריה) |  |
| אפיון | הפיכות • שינוי האנתלפיה (תהליך אקסותרמי, תהליך אנדותרמי) • שינוי באנרגיה (תהליך ספונטני, תהליך מאולץ) • תהליך (איזוברי, איזותרמי, איזוכורי, אדיאבטי, איזנטרופי, איזואנתלפי) |  |
| פוטנציאלים תרמודינמיים | אנרגיה פנימית • אנתלפיה • האנרגיה החופשית של הלמהולץ • האנרגיה החופשית של גיבס |  |
| מצבי צבירה ומעברי פאזות | מצבי צבירה (מוצק, נוזל, גז) • מעברי פאזות (התכה, התאדות, המראה, התעבות, הקפאה) • נקודת התכה • נקודת רתיחה • נקודה משולשת • נקודה קריטית • דיאגרמת פאזות • משוואת קלאוזיוס-קלפרון • חוק הפאזות של גיבס |  |
| גזים | גז אידיאלי • גז ואן דר ואלס • התאוריה הקינטית של הגזים • לחץ חלקי • חוק ראול • מודל דלטון • חוק בויל-מריוט • חוק גה-ליסאק • חוק שארל• משוואת הגז האידיאלי |  |
| חום וטמפרטורה | האפס המוחלט • יח' מידה לטמפרטורה • שיווי משקל תרמודינמי • קיבול חום • יחס קיבולי החום • חום כמוס • חוק הס • קלורימטר • אפקט ג'ול-תומסון • הסעת חום • מוליכות חום • מעבר חום • קרינה תרמית • קשר מאייר • האינדקס האדיאבטי |  |
| מעגלי עבודה | מעגלים תרמודינמיים (קרנו, סטרלינג, ברייטון, אריקסון, רנקין, סטירלינג, דיזל, לנואר, אוטו, היגרוסקופי, סקודירי, סטודרד) • נצילות |  |
| יישומים | מכונות חום • מנועים • משאבות • משאבת חום • מחליף חום • מיזוג אוויר • מקרר • קירור תרמואלקטרי • תחנות כוח |  |
| מונחים נוספים | תאוריית הקלוריק • תנועה בראונית • פונקציית מצב • תרמודינמיקה סטטיסטית • קשרי מקסוול • תרמוכימיה |  |
| דמויות בולטות | דניאל ברנולי (1700–1782) • בנג'מין תומפסון (1753–1814) • סאדי קרנו (1796–1832) • אמיל קלפרון (1799–1874) • רוברט מאייר (1814–1878) • ג'יימס ג'ול (1818–1889) • ויליאם ג'ון מקורן רנקין (1820–1872) • הרמן פון הלמהולץ (1821–1894) • רודולף קלאוזיוס (1822–1888) • ויליאם תומסון (1824–1907) • ג'יימס קלרק מקסוול (1831–1879) • יוהנס דידריק ואן דר ואלס (1837–1923) • ג'וסיה וילארד גיבס (1839–1903) • לודוויג בולצמן (1844–1906) • מקס פלאנק (1858–1947) • פייר דוהם (1861–1916) • קונסטנטין קרתיאודורי (1873–1950) • לארס אונסגר (1903–1976) |  |
| --- | --- |
בקרת זהויות :  GND: 4141119-5 
ערך זה הוא קצרמרבנושא פיזיקה. אתם מוזמנים לתרום לוויקיפדיה ו.
דרגות הכוחות המזוינים של ברית המועצות

| --- | --- |

 
 זרועות
  חיל האוויר הסובייטי
  הצבא הסובייטי
  חיל ההגנה האווירית הסובייטי
 הצי הסובייטי
  חיל הטילים האסטרטגיים
 עיטורים ומבנה פיקודי
 מדליות ועיטורים בכוחות המזוינים של ברית המועצות
 דרגות הכוחות המזוינים של ברית המועצות
 היסטוריה צבאית
 היסטוריה צבאית של ברית המועצות
 היסטוריה של ברית המועצות
דרגות צבא ברית המועצות יונקות את שורשיהן מצבא הצאר, שהצבא האדום לחם נגדו במסגרת מלחמת האזרחים ברוסיה (1918–1921). מיד לאחר מהפכת אוקטובר בוטלו הדרגות האישיות ולמפקדי הצבא היו רק תפקידים. בשנת 1935 הוחלט להחזיר את הדרגות ובשנת 1943 הוחזרו דרגות גנרלים. החל מאותה שנה ציוני הדרגות הורכבו על הכתף. במשך השנים בוצעו שינויים נוספים והשינוי האחרון היה בשנת 1981.
הבדלים מסורתיים בין שמות הדרגות בצי ובצבא היבשה נשמרו. יחד עם זאת לא הייתה התאמה מלאה עם דרגות צבא הצאר מלפני מהפכת אוקטובר.
במקביל לדרגת "גנרל של ארמייה" שהייתה נהוגה בחיל רגלים במספר זרועות הצבא הייתה דרגת מרשל בהתאם להלן:
מרשל תותחנים
מרשל בחיל האוויר
מרשל שריון (בוטלה ב-1984)
מרשל חיל הקשר
מרשל חיל הנדסה
כמו כן, הייתה דרגה "מרשל ראשי" לפי אותן זרועות. דרגה זו הייתה מקבילה לדרגת "מרשל ברית המועצות" ומקבלי דרגה זו כבר לא יכלו לקבל דרגת מרשל ברית המועצות.
הדרגות הצבאיות של ברית המועצות > דרגות חוגרים ונגדים

| חיל היבשה | חיל האוויר | חיל הים | הדרגה המקבילה בצה"ל |
| --- | --- | --- | --- |
| רידבוי (Рядовой)     | רידבוי (Рядовой) | מטרוס (Матрос)    | טוראי |
| יפרייטור (Ефрейтор)     | יפרייטור (Ефрейтор) | סטארשי מאטרוס (Старший матрос)     | טוראי ראשון     |
| מלאדשי סרז'אנט (Младший сержант)     | מלאדשי סרז'אנט (Младший сержант) | סטארשינה 2 סטאטי (Старшина 2 статьи)     | רב-טוראי     |
| סרז'אנט (Сержант)    | סרז'אנט (Сержант) | סטארשינה 1 סטאטי (Старшина 1 статьи)      | סמל     |
| סטארשי סרז'אנט (Старший сержант)     | סטארשי סרז'אנט (Старший сержант) | גלאווני סטארשינה (Главный Старшина)     | סמל ראשון     |
| סטארשינה (Старшина) (עד 1963)     |  | גלאווני קורבלני סטארשינה (Главный Корабельный Старшина)      | רב-סמל     |
| פראפורשצ'יק (Прапорщик)     |  | מיצ'מאן (Мичман)     | רב-סמל ראשון     |
| סטארשי פראפורשצ'יק (Старший Прапорщик)     |  | סטארשי מיצ'מאן (Старший Мичман)      | רב-סמל בכיר     |
הדרגות הצבאיות של ברית המועצות > דרגות קצינים

| חיל היבשה | חיל הים | הדרגה המקבילה בצה"ל |
| --- | --- | --- |
| מלאדשי לייטננט (Младший Лейтенант)      | מלאדשי לייטננט (Младший Лейтенант)      | לא קיימת |
| לייטננט (Лейтенант)      | לייטננט (Лейтенант)     | סגן משנה     |
| סטארשי לייטננט (Старший Лейтенант)      | סטארשי לייטננט (Старший Лейтенант)      | סגן     |
| קפיטן (Капитан)      | קפיטן לייטננט (Капитан)      | סרן     |
| מיור (Майор)      | קאפיטאן 3 ראנגה (Капитан 3 ранга)      | רב-סרן     |
| פודפולקובניק (Подполковник)     | קאפיטאן 2 ראנגה (Капитан 2 ранга)      | סגן-אלוף     |
| פולקובניק (Полковник)      | קפיטן 1-רנגה (Капитан 1-го ранга)      | אלוף-משנה     |
| לא קיימת | לא קיימת |  |
| גנרל-מיור (Генерал-майор)      | קונטר-אדמירל (Контр-адмирал)      | אלוף     |
| גנרל-לייטננט (генера́л-лейтена́нт)      | ויצה-אדמירל (ви́це-адмира́л)     | רב-אלוף    |
| גנרל-פולקובניק (генера́л-полковник)      | אדמירל (адмира́л)     | לא קיימת |
| גנרל ארמייה (Генера́л а́рмии)      | אדמירל של הצי (адмира́л фло́та)     | לא קיימת |
| מרשל ברית המועצות (Марша́л CCCP)      | אדמירל הצי של ברית המועצות (адмира́л фло́та CCCP)     | לא קיימת |
דנה ולמר

דנה ויטני ולמר-גרנט (באנגלית: Dana Whitney Vollmer-Grant; נולדה ב-13 בנובמבר 1987) היא שחיינית אמריקאית, היא אלופה אולימפית בעלת 7 מדליות, מהן 5 מדליות זהב, אלופת עולם ושיאנית עולם במשחה ל-100 מטר פרפר, בעלת 10 מדליות עולמיות מהן 4 זהב. השחיינית הראשונה בעולם ששחתה משחה זה מתחת ל-56 שניות.
ביוגרפיה

ולמר נולדה בסירקיוז, שבמדינת ניו יורק וגדלה בדאלאס -פורט וורת' מטרופלקס פרבר של גרנבורי טקסס. היא התאמנה בהדרכתו של רון פורסט. בתקופת הקולג' היא התאמנה באוניברסיטת פלורידה. בסיום לימודיה היא עברה לקליפורניה והתאמנה באוניברסיטת קליפורניה בברקלי.
ביוגרפיה > מחלת לב

בשנת 2003 עברה וולמר ניתוח לב לתיקון Supraventricular tachycardia ‏(SVT), ייצור דופק מואץ של כ-240 פעימות לדקה. לאחר הניתוח, התברר שהיא סובלת מתסמונת QT מוארך. בהמלצת רופאיה היא תמיד מחזיקה דפיברילטור בשטח הבריכה בה היא מתאמנת, למצב חירום.
במשחקים הפאן אמריקאיים שנערכו בסנטו דומינגו הרפובליקה הדומיניקנית בשנת 2003 זכתה ולמר ב-3 מדליות זהב במשחה ל-200 מטר חופשי (1:59.80 דקות), במשחה שליחות 4x200 מטר חופשי ובמשחה שליחות 4x100 מטר מעורב.
באולימפיאדת אתונה (2004) זכתה ולמר במדליית זהב במשחה שליחות 4x200 מטר חופשי בשיא עולם חדש של 7:53.42 דקות, לפני סין (7:55.97 דקות) גרמניה (7:57.35 דקות), כשחיינית שלישית היא קבעה ב"זינוק שליחות" תוצאה של 1:58.12 דקות. נוסף לכך, היא סיימה במקום שישי במשחה ל-200 מטר חופשי 1:58.98 דקות.
באליפות הפאן פסיפיק בשחייה שנערכה בוויקטוריה, קנדה בשנת 2006 זכתה ולמד במדליית זהב במשחה שליחות 4x200 מטר חופשי (7:54.62 דקות).
באליפות העולם בשחייה שנערכה במלבורן, אוסטרליה בשנת 2007 זכתה ולמר ב-3 מדליות, זהב ו-2 כסף. מדליית זהב במשחה שליחות 4x200 מטר חופשי בשיא עולם חדש של 7:50.09 דקות, לפני גרמניה (7:53.82 דקות) וצרפת (7:55.96 דקות) ומדליות כסף במשחי השליחות כששחתה בשלב המוקדמות.
באליפות העולם בשחייה שנערכה ברומא, איטליה בשנת 2009 זכתה ולמר בשתי מדליות, כסף וארד. מדליית כסף במשחה שליחות 4x200 מטר חופשי בתוצאה של 7:42.56 דקות, אחרי סין שקבעה שיא עולם חדש של 7:42.08 דקות ולפני בריטניה (7:45.51 דקות) ומדליית ארד במשחה ל-200 מטר חופשי בתוצאה של 1:55.64 דקות, אחרי פדריקה פלגריני מאיטליה שקבעה שיא עולם חדש של (1:52.98 דקות) ואליסון שמיט בת ארצה (1:54.96 דקות).
באליפות הפאן פסיפיק בשחייה שנערכה באירוויין, קליפורניה בשנת 2010 זכתה ולמר ב-5 מדליות, 4 זהב ו-1 כסף. מדליות זהב במשחה ל-100 מטר פרפר (57.56 שניות) וב-3 משחי השליחות. מדליית כסף במשחה ל-100 מטר חופשי (53.96 שניות).
ביוגרפיה > אלופת עולם

באליפות העולם בשחייה שנערכה בשאנגחאי, סין בשנת 2011 זכתה ולמר ב-3 מדליות, 2 זהב ו-1 כסף. מדליות זהב במשחה ל-100 מטר פרפר בתוצאה של 56.87 שניות, לפני אליסיה קוטס מאוסטרליה (56.94 שניות) ולו יינג מסין (57.06 שניות) ובמשחה שליחות 4x100 מטר מעורב ביחד עם נטלי קוגלין, רבקה סוני ומליסה פרנקלין (3:52.36 דקות), לפני סין (3:55.61 דקות) ואוסטרליה (3:57.13 דקות). היא קבעה במשחה הפרפר תוצאה של 55.74 שניות ב"זינוק שליחות". מדליית כסף במשחה שליחות 4x100 מטר חופשי בתוצאה של 3:34.47 דקות, אחרי הולנד (3:33.96 דקות), ולפני גרמניה (3:36.05 דקות).
ביוגרפיה > אלופה אולימפית ושיאנית עולם

במבחנים האמריקאים לאולימפיאדת לונדון (2012) שנערכו באומהה, נברסקה קבעה ולמר במשחה ל-100 מטר פרפר בשלב חצי הגמר שיא לאומי חדש של 56.42 שניות, שיפור של 5 מאיות השנייה לשיאה. במשחקים עצמם היא זכתה ב-3 מדליות זהב, במשחה ל-100 מטר פרפר בשיא עולם חדש של 55.98 שניות, שיפור לשיא בן 3 השנים של שרה שסטרם משוודיה (56.06 שניות) ובכך הייתה לשחיינית הראשונה בהיסטוריה ששחתה משחה זה מתחת ל-55 שניות, לפני לו יינג (56.87 שניות) ואלישיה קוטס (56.94 שניות), במשחה שליחות 4x200 מטר חופשי ביחד עם מליסה פרנקלין, שנון ורילנד ואליסון שמיט בשיא אולימפי חדש של 7:42.92 דקות, לפני אוסטרליה (7:44.41 דקות) וצרפת (7:47.49 דקות) ובמשחה שליחות 4x100 מטר מעורב ביחד עם מליסה פרנקלין, רבקה סוני ואליסון שמיט בשיא עולם חדש של 3:52.05 דקות, לפני אוסטרליה (3:54.02 דקות) ויפן (3:55.73 דקות). את סגנון הפרפר היא שחתה ב"זינוק שליחות" בתוצאה המהירה בהיסטוריה של 55.48 שניות.
באליפות העולם שנערכה בברצלונה ספרד ביולי 2013 זכתה ולמר במדליות זהב וארד. מדליית זהב במשחה שליחות 4x100 מטר מעורב ביחד עם מליסה פרנקלין, ג'סיקה הארדי ומייגן רומנו בתוצאה של 3:53.23 דקות, לפני אוסטרליה (3:55.22 דקות) ורוסיה (3:56.47 דקות). כשחיינית פרפר, היא שחתה ב"זינוק שליחות" תוצאה של 56.31 שניות. מדליית ארד במשחה ל-100 מטר פרפר בתוצאה של 57.24 שניות, אחרי שרה שסטרם (56.53 שניות) ואלישיה קוטס (56.97 שניות) בשלב המוקדמות היא קבעה תוצאה של 57.22 שניות ועלתה מהמקום הראשון. נוסף לכך, היא סיימה במקום שמיני במשחה ל-50 מטר פרפר בתוצאה של 26.46 שניות. בשלב חצי הגמר היא קבעה תוצאה של 26.06 שניות ועלתה מהמקום החמישי.
חייה האישיים

ולמר נשואה לאנדי גרנט, שחיין בעבר באוניברסיטת סטנפורד. היא שגרירת המיזם "Go Red for Women" באיגוד הלב האמריקאי.
שיאים אישיים > בריכה אולימפית

| משחה | תוצאה | מקום | תאריך | הערות |
| --- | --- | --- | --- | --- |
| 50 מטר פרפר | 25.80 שניות | שארלוט | 12 במאי 2012 |  |
| 100 מטר פרפר | 55.98 שניות | לונדון | 29 ביולי 2012 | שיא עולם בעבר |
| 200 מטר פרפר | 2:09.86 דקות | אינדיאנפוליס | 31 במרץ 2012 |  |
| 50 מטר חופשי | 25.09 שניות | אינדיאנפוליס | 4 במרץ 2011 |  |
| 100 מטר חופשי | 53.96 שניות | אירוויין | 19 באוגוסט 2010 |  |
| 200 מטר חופשי | 1:55.29 דקות | רומא | 28 ביולי 2009 |  |
שיאים אישיים > בריכת 25 מטר

| משחה | תוצאה | מקום | תאריך | הערות |
| --- | --- | --- | --- | --- |
| 50 מטר פרפר | 25.83 שניות | דובאי | 16 בדצמבר 2010 |  |
| 100 מטר פרפר | 55.59 שניות | ברלין | 30 באוקטובר 2010 | שיא ארצות הברית |
| 100 מטר חופשי | 52.58 שניות | דובאי | 16 בדצמבר 2010 |  |
ראו גם

התפתחות שיא העולם במשחה ל-100 מטר פרפר
הערות שוליים

↑  PAN AMERICAN GAMES - SWIMMING AND DIVING, באתר gbrathletics
דיסקורגפיה של אינפיניט

| דיסקוגרפיה של אינפיניט |
| --- | --- |
 
 אלבומי אולפן ↙:  3
 אלבומי אינטרנט ↙:  4
 אלבומי אוסף ↙:  1
 סינגלים ↙:  15
 וידאו קליפים ↙:  12
 אלבומי וידאו ↙:  5
להלן הדיסקוגרפיה של שבעת חברי להקת הבנים הדרום קוריאנית, אינפיניט. הקבוצה עשתה את הופעת הבכורה שלה בקוריאה הדרומית ביוני 2010 עם אלבום המיני הראשון First Invasion, וביפן בנובמבר 2011 עם גרסה יפנית של השיר "Before the Dawn (BTD)".
אלבומים > אלבומי אולפן

| שם האלבום> שם האלבום.בשפה הקוריאנית | פרטי האלבום> פרטי האלבום.בשפה הקוריאנית | המיקום הכי גבוה במצעדים> בקוריאה.בשפה הקוריאנית | המיקום הכי גבוה במצעדים> ביפן.בשפה הקוריאנית | מכירות> מכירות.בשפה הקוריאנית | בשפה הקוריאנית | בשפה הקוריאנית |
| --- | --- | --- | --- | --- | --- | --- |
| Over the Top |  השקה: 21 ביולי 2011  הושק מחדש: ב-26 בספטמבר 2011 תחת השם "Paradise"  חברת תקליטים:וולים אנטרטיינמנט, CJ E&M  אופן: CD, הורדת מוזיקה | 2 | — |  מכירות בקוריאה: 185,903+ |  |  |
| Season 2 |  השקה: 21 במאי 2014  הושק מחדש: ב-22 ביולי 2014 תחת השם "Be Back"  חברת תקליטים: וולים אנטרטיינמנט, LOEN Entertainment  אופן: CD, הורדת מוזיקה | 1 | 18 |  מכירות בקוריאה: 256,268+  מכירות ביפן: 10,200+ |  |  |
בשפה היפנית
| Koi ni Ochiru Toki |  השקה: 5 ביוני 2013  חברת תקליטים: Universal D, Woollim Contests  אופן: CD, הורדת מוזיקה | — | 1 |  מכירות ביפן: 76,530+ |  |  |
| "—" סימון לאלבומים שלא נכנסו למצעדים או לא הושקו באותה מדינה. | "—" סימון לאלבומים שלא נכנסו למצעדים או לא הושקו באותה מדינה. | "—" סימון לאלבומים שלא נכנסו למצעדים או לא הושקו באותה מדינה. | "—" סימון לאלבומים שלא נכנסו למצעדים או לא הושקו באותה מדינה. | "—" סימון לאלבומים שלא נכנסו למצעדים או לא הושקו באותה מדינה. | "—" סימון לאלבומים שלא נכנסו למצעדים או לא הושקו באותה מדינה. |  |